หุ้น4ก.พ.ปิดบวก7จุดดัชนีทำนิวไฮ18ปี
หุ้น 4 ก.พ.ทำสถิตินิวไฮในรอบ 18 ปี ปิดที่ 1,506.37 จุด บวก 7.15 จุด มูลค่าซื้อขาย 54,075.53 ล้านบาท
4 ก.พ. 2556

หุ้น 4 ก.พ.ทำสถิตินิวไฮในรอบ 18 ปี ปิดที่ 1,506.37 จุด บวก 7.15 จุด มูลค่าซื้อขาย 54,075.53 ล้านบาท
ตลาดหุ้นวันที่ 4 ก.พ. ดัชนีปิดที่  1,506.37 จุด เพิ่มขึ้น7.15 จุด หรือ 0.48%  มูลค่าการซื้อขาย  54,075.53 ล้านบาท โดยดัชนีทำระดับสูงสุดในรอบ 18 ปี 2 เดือน
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า ตลาดหุ้นไทยได้รับอานิสงส์จากปัจจัยบวกต่างประเทศ ตัวเลขจ้างงานของสหรัฐที่น้อยลง รวมถึงดัชนีความเชื่อมั่นดีขึ้น รวมทั้งยุโรปที่ภาคแรงงานยังออกมาแย่ ทำให้ตลาดคาดว่าทางการยังคงสภาพคล่องในระบบต่อไป จึงส่งผลดีต่อตลาดหุ้น 
"เปิดตลาดหุ้นเปิดกระโดด แม้วันศุกร์ที่ผ่านมาดัชนีจะขึ้นมาแรงแล้ว แต่นักลงทุนยังเชื่อมมั่นว่าเงินลงทุนจากต่างชาติยังไหลเข้า จึงเข้ามาเก็งกำไรหนาแน่น"นายพงศ์ภัทร กล่าว
ขณะที่ แนวโน้มวันพรุ่งนี้คาดว่าดัชนีทดสอบแนวต้าน 1,515-1,521 จุด แนวรับ 1,499 จุด โดยติดตามความเคลื่อนไหวของเม็ดเงินลงทุนต่างประเทศประกอบการลงทุน ประกอบกับแนะนำให้เปลี่ยนกลุ่มเล่นตามรอบ โดยวันนี้หุ้นกลุ่มพลังงานเริ่มขยับ จากก่อนหน้าหุ้นกลุ่มอื่นๆ ขึ้นกันมาหมดแล้ว ทำให้มีแรงซื้อเข้ามาลงทุน
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่PTT   มูลค่าการซื้อขาย  4,163.87 ล้านบาท  ปิดที่ 362 บาท + 8 บาท หรือ +2.26%BJC   มูลค่าการซื้อขาย 3,323.72  ล้านบาท ปิดที่  88 บาท   +5  บาท หรือ +6.02%IRPC   มูลค่าการซื้อขาย 2,045.78 ล้านบาท ปิดที่ 4.56 บาท +0.06  บาท หรือ  +1.33% PTTEP มูลค่าการซื้อขาย 2,027.17 ล้านบาท ปิดที่ 171 บาท +2.50  บาท หรือ  +1.48% SCB   มูลค่าการซื้อขาย 1,959.32  ล้านบาท ปิดที่ 180.50 บาท  -0.50 บาท หรือ -0.28%